Dani Sarajeva u Beogradu
Dani Sarajeva u Beogradu je višednevni kulturni događaj koji se od 2007. godine održava u Beogradu u organizaciji Inicijative mladih za ljudska prava. Manifestacija je pokrenuta kao podsjetnik na opsadu Sarajeva, najdužu opsadu jednog grada u modernoj historiji ratovanja. Festival teži da bude mjesto upoznavanja novih generacija mladih, koji bi gradili nove odnose između Beograda i Sarajeva, zasnovane na razumijevanju i preispitivanju prošlosti. Kroz godine manifestacija je ugostila više stotina umjetnika i umjetnica sarajevske kulturne scene.